দুৰ্গা পূজাৰ পূৰ্বে ৰাজ্যিক কৰ্মচাৰী সকলৰ বাবে আহিল আন এক সুখবৰ। পুনৰ দুই শতাংশ বৃদ্ধি পালে কৰ্মচাৰীসকলৰ মৰগীয়া বানচ। মুখ্য মন্ত্ৰী সৰ্বানন্দ সোণোৱালে প্ৰতিশ্ৰুতি প্ৰদান কৰা অনুসৰি কৰ্মচাৰীসকলক ২ শতাংশ মৰগীয়া বানচ প্ৰদান কৰাৰ বাবে মঙলবাৰে সিদ্ধান্ত গ্ৰহণ কৰিছে বিত্ত বিভাগে।
উল্লেখ্য যে কৰ্মচাৰীসকলে পহিলা জুলাইৰ পৰা বৰ্ধিত ডি এ লাভ কৰিব। এই বৰ্ধিত মৰগীয়া বানচৰ ফলত মাহিলি ৰাজকোষৰ পৰা অতিৰিক্তভাৱে ৫০ কোটি টকা ব্যয় হ'ব বুলি জানিব পৰা গৈছে।
আনহাতে, দুই শতাংশ ডি এ বৃদ্ধিৰ ফলত এতিয়াৰে পৰা ৰাজ্যিক কৰ্মচাৰীসকলৰ মৰগীয়া বানচ পূৰ্বৰ সাতৰ পৰা ন শতাংশলৈ বৃদ্ধি পাইছে।
মঙলবাৰে মুখ্য মন্ত্ৰী সোণোৱাল তথা বিত্ত বিভাগে প্ৰদান কৰা নিৰ্দেশনাক সদৌ অসম কৰ্মচাৰী পৰিষদে আন্তৰিকতাৰে আদৰণি জনোৱা পৰিলক্ষিত হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
